open-index/open-wikipedia-markdown huggingface dataset:
Ալեքսանդր Դուգլաս-Հյում

**Սըր Ալեքսանդր Դուգլաս-Հյում** , ), շոտլանդացի արիստոկրատ, 1963-1964 թվականներին Մեծ Բրիտանիայի վարչապետ (տարուց մեկ օր պակաս) Պահպանողական կուսակցությունից։

## Կենսագրություն
Ծնվել է 1903 թվականի հուլիսի 2-ին։ Շոտլանդական ազգանունը և ընտանիքի կոմսության տիտղոսն արտասանվում է Հյում, որը չի համապատասխանում անգլիական ուղղագրական կանոններին։
Ավարտել է Էտոնի դպրոցը, այնուհետև սովորել Օքսֆորդի համալսարանի  քոլեջը (1925 թվական)։

Երիտասարդ տարիներին կրիկետի պրոֆեսիոնալ խաղացող է եղել՝ հայտնի լորդ Դանգլաս տիտղոսով, խաղացել է նաև հավաքականի կազմում։ 1934 թվականին առաջին անգամ ընտրվել է խորհրդարանի Ստորին պալատ, որպես պահպանողական։ 1960-1963 և 1970-1974 թվականներին Մեծ Բրիտանիայի արտաքին գործերի նախարարն է եղել։

Հյումը Մեծ Բրիտանիայի առաջին վարչապետն է, որ ծնվել է XX դարում, վերջին անդամը Լորդերի պալատից, որ նշանակվել է վարչապետի պաշտոնում և ընդհանրապես վերջինը սերված արիստոկրատ ընտանիքից։ Նա նաև վերջին վարչապետն է, որ նշանակվել է բրիտանական միապետի առաջադրմամբ (թագուհի Եղիսաբեթ II)։ 1965 թվականին Դուգլաս-Հյումը, որպես ընդիմության առաջնորդ բարեփոխումներ անցկացրեց, որի արդյունքում կարգավորվեցին Պահպանողական կուսակցության առաջնորդի ընտրության ընթացակարգը։ Այդ ժամանակից ի վեր բրիտանական միապետը կորցրել է իր ազդեցությունը վարչապետ ընտրելու գործում։ Վարչապետ դառնալով Դուգլաս-Հյումը հրաժարվեց պերի Հյումերի 14-րդ կոմսի իր տիտղոսից (), որը ստացել էր 1951 թվականին հոր մահից հետո, և վերընտրվեց խորհրդարանի Ստորին պալատ, որպես պատգամավոր (միակը խորհրդարանի պատմության մեջ)։

Հյումի վարչապետությունը շատ կարճ տևեց։ Նա զբաղեցրել էր այդ պաշտոնը նախկին վարչապետ Հարոլդ Մակմիլանի առողջական վիճակի վատթարացման պատճառով, սակայն հաջորդ ընտրություններում պարտվեց Լեյբորիստական կուսակցության առաջնորդ Հարոլդ Վիլսոնին։

1974 թվականին Դուգլաս-Հյումը վերադարձավ Լորդերի պալատ, արդեն որպես ցմահ պեր Բարոն Հերսել տիտղոսով( )։
1995 թվականին, Դուգլաս-Հյումի մահից հետո, նրա որդին դարձավ պեր, 15-րդ կոմսը Հյումերից և զբաղեցրեց հոր տեղը Լորդերի պալատում, որը պահպանեց մինչև խորհրդարանական բարեփոխումները։

## Ժամանակագրություն

## Ծանոթագրություններ

Կատեգորիա:Միացյալ Թագավորության վարչապետներ
Կատեգորիա:Անգլիայի քաղաքական գործիչներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլիացի դիվանագետներ
Վենեսուելայի սահմանադրություն

thumb|Վենեսուելայի սահմանադրություն (1999)
**Վենեսուելայի սահմանադրություն**, Վենեսուելայի ներկայիս և 26-րդ սահմանադրությունը։ Այն մշակվել է 1999 թվականի կեսերին Սահմանադրական ասամբլեայի կողմից, որը ձևավորվել էր հանրային հանրաքվեի միջոցով։ Սահմանադրությունն ընդունվեց 1999 թվականի դեկտեմբերին և փոխարինեց 1961 թվականի սահմանադրությանը, որն ամենաերկար գործող սահմանադրությունն էր Վենեսուելայի պատմության մեջ։ Նոր սահմանադրությունը մեծապես «գովազդվում էր» Վենեսուելայի նախկին նախագահ Ուգո Չավեսի կողմից և այդ պատճառով տարբեր հատվածներից խիստ քննադատության արժանացավ՝ ներառյալ 1961 թվականի սահմանադրության մշակմանը ներառված անձանց՝ Լուիս Միկիլենայի և Կառլոս Անդես Պերեսի կողմից։ Չավեսը և նրա հետևորդները՝ չավիստները 1999 թվականի սահմանադրությունը կոչում են «Բոլիվարական սահմանադրություն», որովհետև նրանք հաստատում են, որ այն գաղափարապես կազմվել է Սիմոն Բոլիվարի և բոլիվարիզմի մտքերից և քաղաքական փիլիսոփայությունից։

## Պատմություն
Վենեսուելայի գործող սահմանադրությունը թվով 26-րդն է 1811 թվականից սկսած։ Այն եկավ փոխարինելու 1961 թվականի սահմանադրությանը, որը գործել է բոլորից երկար։

Սահմանադրությունն ընդունվել է 1999 թվականի դեկտեմբերի 15-ի հանրաքվեում ձայների 71,78 %-ով և ուժի մեջ մտել դեկտեմբերի 20-ին։

2007 և 2009 թվականներին նախագահ Չավեսի և կառավարության նախաձեռնությամբ սահմանադրության մեջ փոփոխություններ կատարվեցին։ 2007 թվականի լայնածավալ փոփոխությունները, որով փոփոխության էր ենթարկվել 69 հոդված, մերժվեցին փոքր տարբերությամբ (փոփոխությունների մի փաթեթը՝  ձայների 50,7, երկրորդը՝ 51,05%-ով)։ 2009 թվականի փոփոխությունները վերաբերվում էին 5 հոդվածի և մի շարք պաշտոնակատար անձանց վերընտրման ժամկետների սահմանափակման չեղարկմանը (այդ թվում՝ նախագահի, որի վերընտրման սահմանափակումն առաջարկվում էր հանել դեռևս 2007 թվականին)։ Այն ընդունվեց ավելի ծանրակշիռ տարբերությամբ՝ 54,85 %։

## Ծանոթագրություններ

## Արտաքին հղումներ
* 2009 թվականի սահմանադրությունը 
* Սահամանդրությունը 2006 թվականի դրությամբ 
* 1953 թվականի սահմանադրությունը

Կատեգորիա:Վենեսուելայի իրավունք
Կատեգորիա:Սահմանադրություններ
Կոստինի ձիթագործարան

**Կոստինի ձիթագործարան** (), ձեռնարկություն, որը XIX դարի վերջում - XX դարի սկզբում գտնվել է Դոնի Ռոստովի Սուվորովի, 25 հասցեում։ Գործարանը եղել է վաճառական Եֆիմ Յակովլևիչ Կոստինի սեփականությունը։

## Պատմություն
XIX դարի վերջում - XX դարի սկզբում Դոնի Ռոստովի Սուվորովի, 25-ի շենքն ունեցել է այլ հասցե՝ Մալայա Սադովայա, 33։ Նրա առաջին հայտնի սեփականատերը եղել է վաճառական Պախոմովը։ 1880-ական թվականներին այդ տարածքը վարձակալել է վաճառական Կոստինը և 1887 թվականին այնտեղ հիմնել հրուշակեղենի գործարան։ 1895 թվականին նա դիմել է քաղաքային դումա՝ խնդրելով թույլտվություն իր վարձակալած տարածքում ձիթագործարան հիմնելու համար։

1897 թվականի նոյեմբերին նրա խնդրանքը բավարարվեց այն պայմանով, որ ձեռնարկության ազդեցությունը շրջակա միջավայրի վրա լինի նվազագույն։ 1912 թվականի դեկտեմբերին գործարանի աշխատանքի մասին տեղեկություն հայտնվեց «Պրիազովսկի կրայ» թերթի էջերում։ Այնտեղ ծանուցվում էր, որ ձիթագործարանի աշխատանքը, այնուամենայնիվ, բացասաբար է ազդում շրջակա միջավայրի վրա։ Դա հատուկ հանձնաժողովի հետաքննության համար առիթ հանդիսացավ։ Հանձնաժողովը հանգեց այն եզրակացության, որ գործարանի օգտագործած տեխնոլոգիաներն ու միջոցները, այնուամենայնիվ, աղտոտում են քաղաքը։

Թեև սեփականատերը Կոստինն էր, բայց տունը պատկանում էր Պախոմովների ժառանգներին, որոնք հետագայում այն վաճառեցին Կոստին ամուսիններին։ Վաճառական Կոստինի կինը Դոմնա Իվանովնան էր, նա էլ արևածաղկի ձեթ արտադրող ձեռնարկության համասեփականատերն էր։ Գործարանում աշխատում էր 23 մարդ։ Ղեկավարն էր Ստեպան Եֆիմովիչ Կոստինը՝ վաճառականի որդին։ Ձեռնարկության արտադրանքը մեծ պահանջարկ էր վայելում քաղաքում։ Առաջին համաշխարհային պատերազմի տարիներին Կոստինի գործարանը ձեթը վաճառում էր ավելի էժան, քան այլ արտադրողներ։ Որոշակի հանգամանքներում այն դարձել էր ժամանակավոր մենաշնորհատեր և մտցրել էր վաճառքի պայմաններ՝ 800 գրամ ձեթից ոչ ավելի՝ Ռոստովի քաղաքացիությունը հաստատող փաստաթուղթ ներկայացնելու դեպքում։ Բացի ձեռնարկատիրական գործունեությունից, Եֆիմ Կոստինը եղել է քաղաքային դումայի իրավասու, այդ պաշտոնում նրան վերընտրել են։ Վաճառական Կոստինի սեփականությունն էին նաև մի կրպակ Հին շուկայում, որտեղ վաճառվում էին կարամել և օղաբլիթներ, և եկամտաբեր տունը, որը պահպանվել է մինչև մեր օրերը։

1917 թվականից հետո գործարանը դարձավ Սվիրսկիների սեփականությունը, այնուհետև ձեռնարկությունն ազգայնացվեց և դարձավ ձեթի № 8 գործարան։ Այն վարձակալեց Դոնի «Դոնսնաբտորգ» բաժնետիրական ընկերությունը։ Գործարանը գոյություն է ունեցել մինչև XX դարի երկրորդ կեսը։ XXI դարում այդ շենքում հյուրանոց է։

## Նկարագրություն
Շենքի սկզբնական ճակատը չի պահպանվել։ Մնացել են միայն որոշ տարրեր, մասնավորապես՝ 2-րդ հարկի պատուհանների բացվածքներում։

## Տես նաև
* Կոստինի եկամտաբեր տուն

## Ծանոթագրություններ

Կատեգորիա:Դոնի Ռոստովի շենքեր և կառույցներ
Ատիու

**Ատիու** (), Կուկի կղզիների Հարավային խմբի կղզի՝ Խաղաղ օվկիանոսում, Ռարոտոնգայից 187 կիլոմետր հյուսիս-արևելք։ Կղզու լեգենդար անվանումն է Էնուամանու (թարգմանաբար՝ «Թռչունների երկիր»)։

## Աշխարհագրությունը և կլիման
Ատիու կղզին ունի հրաբխային ծագում, ամենալայն հատվածը 7,2 կիլոմետր է, ափագծի երկարությունը 20,12 կիլոմետր։ Կղզու կենտրոնական մասը զբաղեցնում է բարձրավանդակը, որը կտրվում է՝ մեծ թեքության լանջեր ունեցող, ճառագայթաձև հովիտներով։ Բարձրավանդակի բարձրությունը 71 մետր է (ըստ տարբեր տվյալների 71-82 մ)։ Բարձրավանդակի հարավարևմտյան մասում է գտնվում Տե Ռոտո քաղցրահամ լիճը։

Ատիուի բարձրավանդակը կազմող բազալտային ապարաշերտի տարիքը դեռ կոնկրետ որոշված չի։ Ըստ որոշ տվյալների այն կազմում է 3,5-5 միլիոն, մեկ այլ տվյալներով՝ 8,5-10 միլիոն տարի։ Ուժեղ էրոզիայի հետևանքով առաջացել է՝ լիմոնիտային կոնկրեցիաներ և մանգանային ջլանման գոյացություններ ունեցող, կարմիր կավը։ մինի|220px|ձախից|Ատիուի քարտեզԾովի մակարդակից մոտավորապես 6 մետր բարձրության վրա՝ բարձրավանդակի և բարձրացած ատոլլի միջև, կա ճահճային տեղամաս։ Առավել խոշոր ճահիճները կենտրոնացած են Ատիուի հյուսիսարևելյան մասում, որտեղ դրանք ձգվում են 3,5 կիլոմետր։ Ենթադրվում է, որ կղզու կրաքարային գոյացությունները ձևավորվել են կայնոզոյի դարաշրջանում, սակայն գիտնական Մարշալը պնդում է, որ դրանք առաջացել են պլիոցենի ընթացքում կամ ավելի վաղ։

Որպես կանոն՝ խութը տարածվում է Ատիուի ափերից մինչև 45 մետր հեռավորության վրա, սակայն այն իր առավելագույնին է հասնում կղզու արևմուտքում գտնվող Օրավառու կոչվող վայրում, որտեղ կազմում է 90 մետր։

Կլիման արևադարձային է։ Միջին տարեկան ջերմաստիճանը 24-26&nbsp;°C է։ Տարեկան տեղումների քանակի երկու երրորդը գալիս է նոյեմբեր-ապրիլ ամիսներին։ Տարեկան թափվում է 1970 միլիմետր անձրև։ Ատիուն գտնվում է հարավխաղաղօվկիանոսյան զուգամիտության հատվածում, որը ձևավորում է սահման արևելյան ուղղության հասարակածային քամիների և հարավարևելյան քամիների միջև։

## Ֆլորա և ֆաունա
մինի|305x305փքս|Անտառ Ատիուում
Չնայած մի քանի դարերի մարդու ներգործությանը, նրա գյուղատնտեսական գործունեությանը, Ատիուն այսօր էլ ծածկված է խիտ բուսականությամբ, իսկ մակատեայում պահպանվել են առափնյա կուսական անտառները։ Այստեղ կան՝ Խաղաղ օվկիանոսի կենտրոնական հատվածի, չթռչող թռչունների ամենաշատ տեսակներ, իսկ մակատեայի 2 քարանձավներում գտնվում է տեղի էնդեմիկ ատիուական սալանգաների ( Aerodramus sawtelli) բնակավայրը։

Հրաբխային լանջերին, բացի գյուղատնտեսական կուլտուրաներից, աճեցվում է նաև պտերանմաններ։ Դրանք պաշտպանում են կղզու հողի բարակ շերտը լվացումից։ Մակատեայում աճում են բազմաթիվ բուսատեսակներ, որոնք տիպիկ են մնացած խաղաղօվկիանոսյան կղզիներին։ Ատիուի բուսական աշխարհի առանձնահատկությունն այն է, որ մակատեայում առաջանում են տարբեր բույսերի կենտրոնացված օղակներ։

Ատիու կղզին հարուստ է թռչուններով։ Կղզում ապրում են չթռչող թռչունների 6 տեսակ ()։

Մակատեայում բնակվում են բազմաթիվ ծովախեցգետիններ։ Ատիուի ափերին հաճախ ձվադրում են կանաչ կրիաները։ Այստեղ ներկայացված են փոքր առնետները ( Rattus exulans) և տնային մկները։

## Ծանոթագրություններ

## Արտաքին հղումներ
* Կղզու մանրամասն քարտեզ  
* Ատիուի հողերի քարտեզ  
* Կղզու բնակիչների կայք 
* Ատիուի զբոսաշրջային միություն  

Կատեգորիա:Կուկի կղզիներ
Դարյա Բաբայան

**Դարյա Նիկոլայի Բաբայան** (օրիորդական ազգանունը` Տետերևնիկովա, ), բուսաբան։ Գյուղատնտեսական գիտությունների դոկտոր, պրոֆեսոր (1945), ՀՀ ԳԱԱ թղթակից անդամ (1960)։ ՀԽՍՀ գիտության վաստակավոր գործիչ (1960)։

## Կենսագրություն
Դարյա Բաբայանը ծնվել է 1904 թվականին Լենինգրադում՝ ճարտարապետի ընտանիքում։ 1925 թվականին ավարտել է Լենինգրադի գյուղատնտեսական ինստիտուտը։ 1929 թվականին տեղափոխվել է Երևան, որտեղ ամուսնու` Ա. Ա. Բաբայանի հետ շարունակել է հետազոտական աշխատանքները, աշխատել է ՀԽՍՀ բույսերի պաշտպանության կայանում, 1930-1949 թվականներին եղել է Հայկական գյուղատնտեսական ինստիտուտի, 1972-1976 թվականներին` Երևանի պետական համալսարանի ամբիոնների վարիչ դոցենտ, պրոֆեսոր, խորհրդատու, 1934-1938 թվականներին` ՀԽՍՀ բույսերի պաշտպանության կայանի բաժնի վարիչ։ Արագ տեմպերով սովորել է հայերեն և  1933 թվականից դասախոսությունները կարդացել է հայերենով։

Աշխատանքները վերաբերում են սնկաբանության և ֆիտոպաթոլոգիայի, գյուղատնտեսական մշակաբույսերի հիմնական վնասաբեր հիվանդությունների հարուցիչների կենսաբանության ուսումնասիրությունների հարցերին։

## Անդամակցություն
* Բուսաբանության հանրապետական խորհրդի անդամ
* Հանրապետական պրոբլեմային խորհրդի անդամ
* «ՀԽՍՀ բուսաբանական ամսագրի» խմբագրական խորհրդի անդամ

## Պարգևներ
* ՀԽՍՀ գիտության վաստակավոր գործիչ (1960 թ.)
* Աշխատանքային կարմիր դրոշի շքանշան
* Պատվո նշան շքանշան

## Երկեր
* Անտառային ծառերի ու թփուտների հիվանդությունները և պայքարը դրանց դեմ, Երևան։ Հայպետհրատ, 1953 թ.:
* Բանջարանոցային կուլտուրաների հիվանդությունները և նրանց դեմ պայքարելու միջոցները Հայկական ՍՍՌ-ում, Երևան։ ՀՍՍՌ քաղ. և գիտ. գիտելիքների տարածման ընկ. հրատ, 1954 թ.:
* Դաշտապաշտպան անտառաշերտերի պտղատու ծառերի ու թփուտների հիվանդությունները և պայքար նրանց դեմ։ Երևան։ ԵՊՀ հրատ., 1951 թ.:
* Եգիպտացորենի հիվանդությունները և պայքարը նրանց դեմ։ Երևան։ Ա. հ., 1957 թ.
* Ժանգասնկերի կարգը։ (Դասախոսություն), Երևան։ Ա. հ., 1974 թ.
* Ինչպես պահպանել այգին և բանջարանոցը գյուղատնտեսական հիվանդություններից և վնասատուներից, Երևան։ ԵՊՀ հրատ., 1954 թ. (համահեղինակ)։
* Ծխախոտի հիվանդությունները և պայքարը նրանց դեմ։ Երևան։ ՀՍՍՌ քաղ. և գիտ. գիտելիքների տարածման ընկ., 1959 թ.:
* Կարտոֆիլի հիվանդությունները Հայկական ՍՍՌ-ում և պայքարը նրանց դեմ։ Երևան։ ԵՊՀ հրատ., 1955 թ.
* Կարտոֆիլի ֆիտոֆտորա հիվանդությունը և պայքարը նրա դեմ։ Երևան։ Գյուղհրատ, 1937 թ.:
* Հայաստանի ուտելի և թունավոր սնկերը և նրանց օգտագործումը։ Երևան։ Պետ. համալս. հրատ., 1957 թ.
* Հացաբույսերի մրիկը։ (Հայաստանի բույսերի պաշտպանության գիտահետազոտական կայանի աշխատանքներից)
* Երևան։ Գյուղհրատ, 1936 թ., (համահեղինակ)։
* Մեղուները և բույսերի փոշոտումը։ Երևան։ ՀՍՍՀ ԳԱ հրատ., 1983 թ. (համահեղինակ)։
* Պտղատու ծառերի հիվանդությունները և նրանց դեմ պայքարելու միջոցները։ Երևան։ Պետհրատ, 1931 թ.

## Ծանոթագրություններ

Կատեգորիա:Գյուղատնտեսական գիտությունների դոկտորներ
Կատեգորիա:ՀՀ ԳԱԱ թղթակից անդամներ
Կատեգորիա:Հայ բուսաբաններ
Կատեգորիա:Հայ պրոֆեսորներ
Կոստինի եկամտաբեր տուն

**Կոստինի եկամտաբեր տուն** (), շինություն, որը գտնվում է Դոնի Ռոստովում, Սուվորովի, 29/37 , Չեխովի պողոտա հասցեում։ XIX դարի վերջում - XX դարի սկզբում այս տունը պատկանել է վաճառական Եֆիմ Յակովլևիչ Կոստինին։ Տունը մոնումենտալ արվեստի, պատմության և ճարտարապետության տարածաշրջանային նշանակության հուշարձանների օբյեկտ է։

## Պատմություն
Տունը կառուցվել է XIX դարի վերջում։ Մինչև 1917 թվականը գտնվել է Մալայա Սադովայա 37/35, Մալի նրբանցք հասցեով։ Բացի եկամտաբեր տնից, վաճառականի սեփականությունն էր նաև ձիթագործարանը։ Տան սեփականատերը ինքն էր, իսկ այն տարածքը, որտեղ գտնվում էր ձեռնարկությունը, պատկանում էր իրեն և կնոջը՝ Դոմնա Իվանովնային։ Ամուսիններն ունեին երեք որդի. Վասիլի Կոստինը քաղցրաբլիթներ վաճառող խանութի տերն էր, Ստեպանը ղեկավարել է ձիթագործարանը, իսկ Ֆիլիպը եղել է քաղաքի ոստիկանական առաջին բաժնի գրասենյակի ծառայող։ Վաճառական Եֆիմ Յակովլևիչ Կոստինի եկամտաբեր տունը, համաձայն Ռոստովի մարզի վարչակազմի 09.10.1998 թվականի թիվ 411 որոշման թիվ 1 լրացման, դարձել է պատմության և մշակույթի տեղական նշանակության հուշարձան և պահպանվում է օրենքով։

## Պատկերասրահ

File:ДД Е Я Костина 19 в Суворова,29 IMG 9515.JPG|
File:Доходный дом Е.Я. Костина на Суворова.JPG|


## Նկարագրություն
Տունը քառահարկ է։ Պահպանվել է մինչև մեր օրերը։ XXI դարում կատարվել են վերականգնման աշխատանքներ, որոնց ժամանակ բարելավվել և փոփոխվել է շենքի գլխավոր ճակատի տեսքը։ Դրա համար օգտագործվել են աղյուս և այլ նյութեր։

## Տես նաև
* Կոստինի ձիթագործարան

## Ծանոթագրություններ

Կատեգորիա:Դոնի Ռոստովի շենքեր և կառույցներ
Վիյ (ֆիլմ, 1967)

**Վիյ** (), Նիկոլայ Գոգոլի համանուն պատմվածքի հիման վրա 1967 թվականին նկարահանված խորհրդային գեղարվեստական կինոնկար։ 1968 թվականի խորհրդային կինովարձույթի առաջատարներից մեկն է (32,6 միլիոն հանդիսատես)։ Համարվում է խորհրդային միակ սարսափ ֆիլմը։

## Սյուժեն
Մի անգամ գիշերով, բուրսայի (հոգևոր դպրոց) սան Խոմա Բրուտը, ծեծի է ենթարկում վհուկի, որից հետո վերջինս կերպարանափոխվելով գեղեցկուհու, մահանում է։ Շուտով Խոմային կանչում են երեք գիշերների ընթացքում սաղմոսարան կարդալու` երիտասարդ պաննայի դագաղի մոտ, որը պարզվում է այն նույն վհուկն էր և ցանկանում էր վրեժ լուծել Խոմայից։ Խոման փորձում է փախչել, սակայն նրան խանգարում է պաննայի հայրը` պան հարյուրապետը, ով խոստացել էր կատարել իր դստեր վերջին խնդրանքը։ Հարյուրապետը Խոմային կանգնեցնում է ընտրության առջև` եթե սեմինարիստը արարողությունը տանի մինչև վերջ, ապա նրան սպասվում է առատ պարգև, իսկ եթե Խոման կփորձի խույս տալ սաղմոսերգությունից, ապա հարյուրապետի հրամանով դաժանորեն կպատժվի։

Իրականությունն ու ժողովրդական հավատալիքների մարմնացումը միաձուլվում են, երբ Խոմային վիճակված է լինում աղոթքներով երեք գիշեր պաշտպանվել զանազան չարքերից, հանգուցյալ վհուկ-պաննայից, հուշկապարիկներից, հրեշներից և վերջապես` սարսափելի Վիյից։

## Դերասանական կազմ

## Նկարահանող խումբ

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր վհուկների մասին
Կատեգորիա:Ֆիլմերի երաժշտություն ըստ Կարեն Խաչատրյանի
Կատեգորիա:1960-ականների խորհրդային ֆիլմեր
Պերսևս և Անդրոմեդա (նկար, Ռուբենս)

**«Պերսևս և Անդրոմեդա»** (), ֆլամանդացի գեղանկարիչ Պիտեր Պաուլ Ռուբենսի (1622 թվական) նկարը։ Նկարի սյուժեն փոխառել է հունական առասպելից, որտեղ պատմվում է ժայռին կապված Անդրոմեդայի մասին, որին պետք է հոշոտեր ծովահրեշը։ Այդ ժայռի վրա էլ նրան տեսնում է երիտասարդ հերոս Պերսևսը, երբ երկար ճանապարհորդությունից հետո հասնում է Կեփևսի թագավորությանը։ Նկարը գտնվում է Էրմիտաժում, Սանկտ Պետերբուրգ։

Ռուբենսն այս սյուժեով երկու կտավ է ստեղծել։ Երկրորդ տարբերակը, որը ստեղծվել է առաջինի հետ գրեթե միաժամանակ, գտնվում է Բեռլինի պատկերասրահում։ Նույն կոմպոզիցիան  մեծացված տեսքով Ռուբենսը պատկերել է նաև Անտվերպենում գտնվող նրա տան ճակատային մասում։

## Նկարագրություն
Այս կտավում Պերսևսը հանդես է գալիս որպես հաղթահերոս, իսկ թևավոր աստվածուհի Վիկտորիան, արմավենու ճյուղը և դափնեպսակը ձեռքին, պսակում է հաղթողին։

Առասպելում Ռուբենսը որոշ փոփոխություններ է մտցրել` նա ավելացրել է թևավոր ձի Պեգասին, որի վրա թամբած թռչում է Պերսևսը։

Ըստ առասպելի հրեշը մոտենում է ժայռին` հմտորեն հաղթահարելով հզոր ալիքները։ Հրեշի աղեղը արդեն մոտ է, երբ Պերսևսը իր օդային սանդալներով թռչում է օդ։ Նրա շողքը ընկնում է  ծովի վրա և  հրեշը նետվում է հերոսի շողքի վրա։ Պերսևսը  բարձրությունից հարձակվում է հրեշի վրա և սուրը խրում է հրեշի մեջքին։ Հրեշն իր պոչով խփում է ջրին։ Ծովը փրփրում է, իսկ Պերսևսը անդադար հարվածում է։ Արյունը և ջուրը հոսում են հրեշի  երախից. նա մահացու  վիրավորված է, ահեղ մարտը ավարտված է։

Յուրաքանչյուր գծի, ձևի ներքին լարված դինամիկան, նրանց աճող ռիթմը այստեղ իրենց գերագույն արտահայտչականությունն են գտնում։ Հպարտ ձին, փառքի թռչող աստվածուհին և առաջ ընթացող Պերսևսը, նրանք բոլորը կարծես ձգվում են դեպի Անդրոմիդան, որը թեքվել է դեպի իր փրկիչը։

## Պատկերասրահ

Պատկեր:Peter Paul Rubens - Perseus Freeing Andromeda - WGA20306.jpg|«Պերսևս և Անդրոմեդա», Բեռլինի պատկերասրահ 


## Գրականություն
*  M. Jaffé, *Catalogo completo di Rubens*, Rizzoli, 1989, p.&nbsp;280
* M. Warszawska: Peter Paul Rubens. Warszawa: Firma Księgarska Jacek i Krzysztof Olesiuk, 2006. ISBN 83-7423-385-0.
* Daniela Tarabla: Rubens. Warszawa: Wydawnictwo "Arkady", 2006. ISBN 978-83-60529-22-5.

## Ծանոթագրություններ

## Արտաքին հղումներ
*   Site officiel du Musée de l'Ermitage 

Կատեգորիա:1622 նկարներ
Կատեգորիա:Էրմիտաժի նկարներ
Կատեգորիա:Մերկ կանանց պատկերով նկարներ
Կատեգորիա:Պիտեր Պաուլ Ռուբենսի նկարներ
Լուկա Կոբերիձե

**Լուկա Կոբերիձե** (վրաց.՝ ლუკა კობერიძე, ), վրացի ֆուտբոլիստ, կիսապաշտպան։ Հանդես է գալիս ուկրաինական «*Դեսնա*»-ի կազմում։

## Ակումբային կարիերա
### «Զուգդիդի»
Լուկան «Զուգդիդի» ֆուտբոլային ակումբի սան է։ Թիմի հիմնական կազմում սկսել է հանդես գալ 2012 թվականին։ Թիմի կազմում անցկացրած 3 մրցաշրջանի ընթացքում Լուկան մասնակցել է 29 հանդիպման։

### «Գուրիա»
2015 թվականին Կոբերիձեն տեղափոխվել է վրացական «Գուրիա»։ Թիմի կազմում անցկացրել է 1 մրցաշրջան։

### «Դեսնա»
2016 թվականի մարտին Լուկա Կոբերիձեն պայմանագիր է կնքել ուկրաինական «*Դեսնա*»-ի հետ։

Ուկրաինայի առաջնությունում իր դեբյուտը Լուկան նշել է մարտի 26-ին՝ «*Գելիոս*ի» դեմ խաղում։

## Ծանոթագրություններ

## Արտաքին հղումներ
* Էջը soccerway.com կայքում
* Էջը transfermarkt.com կայքում

Կատեգորիա:1994 ծնունդներ
Կատեգորիա:Թբիլիսի քաղաքում ծնվածներ
Կատեգորիա:Սեպտեմբերի 5 ծնունդներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Գուրիայի ֆուտբոլիստներ
Սոֆյա Մայլս

**Սոֆյա Ջեյն Մայլս** (, ), անգլիացի դերասան։

## Կենսագրություն
Սոֆյա Ջեյն Մայլսը ծնվել է 1980 թվականի մարտի 18 - ին Լոնդոնում, հոգևորականի ընտանիքում։ Նրա մորական տատը ռուս է։ Մինչև 11 տարեկանը ընտանիքն ապրել է Նոթինկ Հիլ թաղամասում, հետո տեղափոխվեցին Այսլվորտ (Լոնդոնի արևմտյան արվարձան)։ Սոֆյան ավարտել է կրոնական դպրոցը, իսկ հետո ընդունվել է Ռիչմոնդյան քոլեջ։

16 տարեկան հասակում դպրոցական ներկայացման ժամանակ նկատվել է սցենարիստ Ջուլիան Ֆելլոուզի կողմից և հրավիրվել է «Արքյազնը և մուրացկանը» (1996 թ.) մինի - սերիալի դերասանական կազմ։ Այս աշխատանքը հանդիսացավ նրա կարիերայի սկիզբը։

Հռչակ է ստացել «Դժոխքից», «Ուրիշ աշխարհ», «Տրիստանը և Իզոլդան» և այլ ֆիլմերում կատարած դերերով։ 2014 թվականն նկարահանվել է «Տրանսֆորմերներ։ Բնաջնջման դարաշրջանը» ֆիլմում։

## Անձնական կյանք
Մայլսը հանդիպել է դերասան Չարլզ Դենսի հետ, որին հանդիպել է «Նիկոլաս Նիկլբի կյանքը և արկածները» ֆիլմի նկարահանման ժամանակ։ 2005-2007 թվականներին հանդիպել է շոտլանդացի դերասան Դեյվիդ Թենանտի հետ, ում հետ նկարահանվել է «Ֆոյլի պատերազմը» և «Դոկտոր Ով» (սերիա՝ «Աղջիկը բուխարու մեջ») սերիալներում։ 2005 թվականից ապրում է Գրին - Պարկ շրջանում։

Ունի տղա՝ Լյուկը (ծնվել է 2014 թվականի սեպտեմբերի 27-ին)։

## Ֆիլմագրություն

## Ծանոթագրություններ

Կատեգորիա:Անգլիացի դերասաններ
Կատեգորիա:Հեռուստատեսային դերասանուհիներ
Կատեգորիա:Անգլիացի կինոդերասաններ
Կատեգորիա:Թատրոնի դերասանուհիներ
Կատեգորիա:Քեմբրիջի համալսարանի շրջանավարտներ
Կատեգորիա:21-րդ դարի անգլիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Անգլիացի կինոդերասանուհիներ
Մարտին Մարջիելա

**Մարտին Մարջիելա** (), բելգիացի նորաձևության դիզայներ, Maison Margiela նորձևության տան հիմնադիրը։ Ավարտել է Գեղեցիկ արվեստների թագավորական ակադեմիան (Անտվերպ) 1979 թվականին՝ Անտվերպյան վեցյակից մեկ տարի առաջ։

## Կյանքն ու գործունեությունը
Ավարտելուց հետո Մարջիելան հինգ տարի աշխատել է որպես ֆրիլանսեր դիզայներ։ 1985-1987 թվականներին աշխատել է Ժան-Պոլ Գոտյեի համար, որից հետո ցուցադրել է իր առաջին հավաքածուն սեփական պիտակի ներքո, որը սկսել է գործընկեր Ջեննի Մեյրենսի հետ 1989 թվականին։ 1997-ից 2013 թվականների ընթացքում Hermès-ի կանանց գծի ստեղծագործական տնօրենն էր։ Մարջիելան 2010 թվականին նշանակվել է որպես Chambre Syndicale de la Haute Couture-ի հյուր-անդամ։ 
1980-ականներին ճապոնացի ավանգարդիստները Ռեի Կավաբուկոյի հետ գլխիվայր էին շրջել նորաձևության աշխարհը իրենց արտառոց և ցնցող դիզայններով։ Մարջիելան և Անտվերպյան վեցյակը շարունակեցին գործը՝ ընդվզելով նորաձևության նրբագեղ ու ճոխ աշխարհի դեմ։ Ապակառուցման գաղափարը կարևոր է Մարջիելայի նորաձևության տեսլականը հասկանալու համար։ Մարջիելան հայտնի է նրանով, որ ձեռքով վերաձևավորում է հին կեղծամներ, կտավներ և մետաքսե շարֆեր՝ դրանք դարձնելով բարձր նորաձևության հագուստներ։

Իր ողջ կարիերայի ընթացքում Մարջիելան խիստ գաղտնի է պահել իր անձնական կյանքը։ Նա երբեք ինտերվյուներ չի տվել և բոլոր ցուցադրություններին մնացել կուլիսների ետևում։ Նրա դեմքը հայտնի չէ․ ողջ կարիերայի ընթացքում միայն մի լուսանկար է արվել՝ 1997 թվականին, բայց այդ նկարն էլ երբեք պաշտոնապես չի հաստատվել։ Մեդիայի հետ բոլոր շփումները պահվում են բացառապես ֆաքսի միջոցով։ Maison Martin Margiela-ի խիստ յուրօրինակ խորհրդանիշը կազմված է 0-23 թվերից։ Նշանը ամրացվում է հագուստի ներսի կողմից չորս սպիտակ, հստակ երևացող կարվածքներով, որոնք հագուստի արտաքին մասից են։

2002 թվականին Մարջիելայի բրենդը գնվեց OTB Group-ի կողմից, և սկսեցին շշուկներ պտտվել, որ Մարջիելան գուցե ցանկանա հեռանալ՝ ելնելով ստեղծագործական անհամաձայնություններից, ինչպես նաև պարզապես․ «ցանկանալով վայելել կյանքը նորաձևության աշխարհի ամենակա խիստ հայացքից հեռու»։

 *[[Նյու Յորք Թայմս]]-*ի 2008 թվականի մի հոդվածում առաջին անգամ հրապարակվեց Մարջիելայի միակ լուսանկարը, որն այդպես էլ պաշտոնապես հաստատվեց։ Միևնույն ժամանակ ամսագիրը ցնցող լուր տվեց նորաձևության աշխարհին, որ Մարջիելան ամենայն հավանականությամբ իր «գահը» կփոխանցի դիզայներ Ռաֆ Սիմոնսին, որը, ենթադրվում է, մերժել է առաջարկը։ Այդեր Ակերմանին ևս առաջարկվել է նույն պաշտոնը, սակայն նա ևս այն մերժել է։

2009 թվականի հոկտեմբերին նորաձևության տան համասեփականատեր Ռենցո Ռոսսոն՝ OTB Groupի տնօրենը, պաշտոնապես հայտարարեց, որ «Մարտինն այստեղ չի եղել երկար ժամանակ։ Նա այստեղ է, բայց այստեղ չէ։ Մենք մի նոր ու թարմ դիզայներական թիմ ունենք։ Մենք կենտրոնանում ենք ապագայի համար երիտասարդ, իրատեսական էներգիայի վրա․ սա իրոք Մարջիելա է 2015 թվականի համար»։

2009 թվականի դեկտեմբերին մամլո ասուլիսում հայտարարվեց, որ Մարջիելան «լքել է բիզնեսը։ Որևէ փոխարինող ստեղծագործական տնօրեն չի նշանակվի։ Maison Martin Margiela-ն կշարունակի վաճառքը, սակայն ընկերությունը հրաժարվել է մեկնաբանել Մարջիելայի հեռանալու պատճառների վերաբերյալ»։

2014 թվականի հոկտեմբերին Maison Martin Margiela-ի ստեղծագործական տնօրեն նշանակվեց Ջոն Գալիանոն՝ փոխարինելով իրեն՝ Մարջիելային։

## Ծանոթագրություններ

Կատեգորիա:Բելգիացի դիզայներներ
Կատեգորիա:Նորաձևության դիզայներներ
Մեծն Գեթսբի (այլ կիրառումներ)

**Մեծն Գեթսբին**, կարող է վերաբերել՝
* Մեծն Գեթսբի, 1925 թվականին Ֆրենսիս Սքոթ Ֆիցջերալդի կողմից գրված վեպ,
* Մեծն Գեթսբի, ամերիկյան դրամա՝ նկարահանված 1926 թվականին, ռեժիսոր՝ Հերբերտ Բրենոն,
* Մեծն Գեթսբի, ամերիկյան դրամա՝ նկարահանված 1949 թվականին, ռեժիսոր՝ Էլիոթ Նաջենթ,
* Մեծն Գեթսբի, ամերիկյան դրամա՝ նկարահանված 1974 թվականին, ռեժիսոր՝ Ջեք Քլեյթոն,
* Մեծն Գեթսբի, ամերիկյան դրամա՝ նկարահանված 2000 թվականին, ռեժիսոր՝ Ռոբերտ Մարկովեց,
* Մեծն Գեթսբի, ամերիկյան դրամա՝ նկարահանված 2013 թվականին, ռեժիսոր՝ Բազ Լուրման։
Էլվին Օլին Քինգ

**Էլվին Օլին Քինգ** (, ), ամերիկացի քաղաքական գործիչ, Լուիզանայի 41-րդ նահանգապետը։

## Կենսագրություն
Էլվին Քինգը ծնվել է Լեոտիում, Կանզասի նահանգում։ 1915 թվականին ավարտել է Տուլեյնյան համալսարանի բակալավրիատը։  1924 թվականին Քինգը ընտրվել է Լուիզանայի սենատոր, 1928 թվականին՝ վերընտրվել է, իսկ 1930 թվականից մինչև 1931 թվականը նա եղել է Սենատի նախագահը։ Երբ Հյուի Լոնգը թողեց նահանգապետի պաշտոնը, որպեսզի դառնա ԱՄՆ սենատոր, Քինգը շարունակեց նրա փոխարեն պաշտոնավարել՝ մինչ լիրազորությունների ավարտը։ Էլվին Քինգը Հյու Լոնգի և Փոլ Սիրի քաղաքական տարաձայնությունների արդյունքում դարձավ նահանգապետ։ Նա պաշտոնավարել  է 1932 թվականի հունվարի 25-ից մինչև 1932 թվականի մայիսի 25-ը։

Պաշտոնը թողնելուց հետո նահանգապետ Քինգը վերադարձել է իրավաբանական պրակտիկային։ Մահից քիչ առաջ նա դարձել է Լուիզանա նահանգի Փաստաբանների Ասոցիացիայի նախագահը։ Քինգը ամուսնացած է եղել Վիլլի Լի Վորրիսի հետ, ունեցել են երկու երեխաներ։ Քինգը մահացել է 1958 թվականի հունվարի 21-ին և հուղարկավորվել է Լուիզանա նահանգի Լեյք-Չարլզի Գրեյսլենդ գերեզմանատանը։

## Ծանոթագրություններ

## Գրականություն
* 
* 

Կատեգորիա:ԱՄՆ-ի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:20-րդ դարի ամերիկացի քաղաքական գործիչներ
Կատեգորիա:Ամերիկացի փաստաբաններ
Բերնարդ Լի

**Բերնարդ Լի** (,), անգլիացի դերասան։ Առաջնահերթ հայտնի է դարձել Ջեյմս Բոնդի մասին 11 ֆիլմերում Մ-ի դերը կատարելու շնորհիվ։

## Կյանք
Լին ծնվել է 1908 թվականի հունվարի 10-ին։ Նրա հայրը նույնպես դերասան է եղել։ Առաջին անգամ բեմ է դուրս եկել վեց տարեկանում՝ 1914 թվականին, հոր հետ՝ ներկայացման ժամանակ։
1940-1946 թվականներին բանակում ծառայելուց հետո Լին վերադարձել է բեմ, և այդ ժամանակվանից սկսել է ակտիվորեն նկարահանվել ֆիլմերում։
1980 թվականի նոյեմբեր ամսին Լին տեղափոխվել է հիվանդանոց՝ ստամոքսի քաղցկեղի կասկածանքով։ Նա մնացել է հիվանդանոցում մինչև մահը և մահացել 1981 թվականի հունվարի 11-ին՝ 73 տարեկան հասակում։
Լին մահացել է «Միայն քո աչքերի համար» ֆիլմի նկարահանումները սկսելուց հետո, սակայն իր դերի նկարահանումից առաջ։ Լիի հանդեպ տածած հարգանքի պատճառով՝ նրան փոխարինող չգտան, իսկ սցենարը գրվեց այնպես, իբրև թե իր գործող անձը գտնվում է արձակուրդում։
Ժամանակակից բրիտանացի դերասան Ջոնի Լի Միլլերը համարվում է Բերնարդի թոռը։

## Ֆիլմագրություն

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Ստարկ Սենդս

**Ստարկ Բանկեր Սենդս** (, ), ամերիկյան ֆիլմերի և թատրոնի դերասան։

## Կենսագրություն
Ստարկ Սենդսը ծնվել է 1978 թվականի սեպտեմբերի 30-ին Դալասում, Տեխասի շրջանում։ Բեմում սկսել է ելույթ ունենալ դեռևս 13 տարեկան հասակում, երբ սովորում էր դպրոցում։ Հարավային Կալիֆորնիայի համալսարանում ստացել է բակալավրի աստիճան։ Խաղացել է տարբեր պիեսներում և մյուզիքլներում, դրանց թվում են նաև «Ռոմեո և Ջուլիետ»-ը, «Մակբեթ»-ը, «Համլետ»-ը։

Սենդսի պրոֆեսիոնալ կարիերան սկսվել է դիպլոմ ստանալուց անմիջապես հետո։ Նա նկարահանվել է մի քանի կարճամետրաժ ֆիլմերում և «Հաճախորդը միշտ մահացած է» հեռուստասերիալում, որտեղ նա խաղացել է Տոմբ անունով հերոսի դերը` Կլեռ Ֆիշերի սիրային զբաղմունքը։ 2003 թվականին տեղի է ունենում նրա դեբյուտը «Մահացիր մայրիկ, մահացիր» լիամետրաժ ֆիլմում։ 2004 թվականին Ռիչարդ Գիրի և Ջենիֆեր Լոպեսի հետ միասին նկարահանվել է «Եկեք պարենք» ֆիլմում։ 2007 կինոնկարը ներկայացվել է թատերական մրցանակաբաշխության  «Journey's End» ներկայացման մեջ Տոնիի դերակատարման համար։ 2008 թվականին նկարահանվում է «Մարդասպանների սերունդ» մինիսերիալում, որտեղ նա խաղում է լեյտենանտ Նաթանաել   Ֆիկի դերը։

2010 թվականի հունվարի 28-ին Ստարկ Սենդսը հայտարարվեց որպես «American Idiot» (Green Day)  մյուզիքլի` Տանի դերակատար։

## Անձնական կյանքը
2011 թվականի հուլիսի 9-ին Սենդսը ամուսնացել է բրիտանացի լրագրող Ջեմմա Կլարկի հետ։ Նրանք ծանոթացել են, երբ Սենդսը հանգստանում էր Լոնդոնում։ 2015 թվականի մայիսին ծնվեց նրանց որդին, որին անվանեցին Գրիֆֆին Ռոնալդ Սենդս։

## Ֆիլմագրություն
*2002-Հաճախորդը միշտ մահացած է (հեռուստասերիալ)/Six Feet Under-Տոբի-2 դրվագ
*2003-11:14/ 11:14 - Թիմ
*2003- Մահացիր մայրիկ, մահացիր/ Die, Mommie, Die! - Լենս Սազմեն
*2004- Եկեք պարենք/ Shall We Dance- Էվան Կլարկ
*2004- Արգելված առաջադրանք/ Catch That Kid- Բրեդ
*2004-2005- Էկրանի թագուհին (հեռուստասերիալ)/  Hope & Faith- Հենրի- 3 դրվագ
*2004- Առաջին աղջիկը / Chasing Liberty - Հրանտ Հիլլմեն
*2005- Սատանան մարմնի մեջ / Pretty Persuasion - Տրոյ
*2006- Մեր հայրերի դրոշները / Flags of Our Fathers - Գաստ
*2006- Մարմնի հատվածներ / Nip/Tuck - Կանոր Մակնամերա - 1 դրվագ
*2008- Մարդասպանների սերունդ (հեռուստասերիալ) / Generation Kill- Նաթանաել Ֆիկ
*2008- Մահացածների օրը / Day of the Dead - Բեդ Քրեյն
*2008- Անպետք աղջիկը /  My Sassy Girl - զինվոր
*2012- Նյու-Յորք 22 (հեռուստասերիալ) / NYC 22 - Քեն Մակլարեն
*2015- Հատուկ կարծիք (հեռուստասերիալ) /  Minority Report- Դեշ Պարկեր- 10 դրվագ

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատրոնի դերասաններ
Գի Լարոշ

**Գի Լարոշ** (, ), ֆրանսիացի մոդելագործ, համանուն ընկերության հիմնադիրը։

## Կենսագրություն
[մինի|Գի Լարոշ: Կիսաշրջազգեստ, [1968 թվական]]
Կարիերան սկսել է կանացի գլխարկներ ստեղծելով, 1949 թվականից աշխատել է Ժանա Դեսսեյի մոտ, դառնալով նրա օգնականը։ 1955 թվականին այցելեց Նյու Յորք պատրաստի հագուստի արտադրման նոր մեթոդներ սովորելու համար։

1957 թվականին Փարիզում հիմնադրեց նորաձևության տուն, նույն թվականին Փարիզում ներկայացրեց իր առաջին հագուստի հավաքածուն։ 1961 թվականին բացեց բուտիկ, որտեղ վաճառվում էր իր պատրաստի հագուստի նոր գիծը։ 1966 թվականին ներկայացրեց Fidji օծանելիքի առաջին գիծը։ Լարոշի կողմից ստեղծված բույրերից են՝ Drakkar (1972 թվական), J’ai Osé (1977 թվական), Drakkar Noir (1982 թվական), Clandestine (1986 թվական), Horizon (1993 թվական)։

1960-ականների վերջին պատրաստի հագուստի օրինակներ էր ստեղծում տղամարդկանց համար, 1966 թվականին բացեց «Guy Laroche Monsieur» բուտիկը։ 1970-ական թվականներին դադարեց ինքնուրույն զբաղվել պատրաստի հագուստի մշակմամբ, կենտրոնանալով բարձր նորաձևության մոդելների ստեղծման վրա։

Այժմ Guy Laroche ապրանքանիշը պատկանում է L'Oreal կոնցեռնին։

## Պարգևներ
* 1985 և 1989 թվականներին Փարիզում ստացավ «Ոսկե մատնոց» մրցանակը, ամենայուրատեսակ և պերճաշուք հավաքածուի համար
* Պատվավոր Լեգեոնի շքանշանի ասպետ (1987 թվական)

## Ծանոթագրություններ

## Արտաքին հղումներ
* Сайт дома моды «Guy Laroche»   

Կատեգորիա:Ֆրանսիացի նորաձևության դիզայներներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիզայներներ
Խիզախը և գեղեցկուհին

**Խիզախը և գեղեցկուհին** (), թուրքական հեռուստասերիալ, որը ցուցադրվել է Star TV-ով։ Գլխավոր դերերում հանդես են գալիս Քըվանչ Թաթլըթուղը և Տուբա Բույուկյուսթունը։ Հեռուստասերիալի ռեժիսորը Ալի Բիլգինն է, իսկ պրոդյուսերը՝ Թոյգար Իշըքլըն։ Հեռուստասերիալը պատմում է Ջեսուրի մասին (խիզախ), ով գալիս է Ստամբուլի արբանյակ քաղաք Քորլուդաղ, որպեսզի վրեժ լուծի Թահսին Քորլուդաղից։ Վերջինիս պատճառով Ջեսուրի ընտանիքը աղքատացել է։ Երբ Ջեսուրը իմանում է, որ Շյուհանը (գեղեցկուհին) Թահսինի դուստրն է, նա որոշում է հարվածել թշնամու ամենաթույլ կետին։ Սակայն չի էլ գիտակցում, որ սիրահարվում է աղջկան։

## Դերերում
* Քըվանչ Թաթլըթուղ- Ջեսուր Ալեմդարօղլու 
* Տուբա Բույուկյուսթուն- Շյուհան Քորլուդաղ Ալեմդարօղլու 
* Թամեր Լևենտ- Թահսին Քորլուդաղ
* Էրքան Ավջը- Քորհան Քորլուդաղ
* Սերքան Ալթունորակ- Բյուլենտ Այդընբաշ
* Սեզին Աքբաշօղուլլարը- Ջահիդե Քորլուդաղ
* Դևրիմ Յաքութ- Միհրիբան Այդընբաշ
* Նիհան Բույուքաղաչ- Ադալեթ
* Ֆըրաթ Ալթունմեշե- Քեմալ

## Ծանոթագրություններ

Կատեգորիա:Թուրքական հեռուստասերիալներ
Right Here Waiting

«**Right Here Waiting**» («Հավերժական սպասում»), Ամերիկացի կատարող Ռիչարդ Մարքսի երաժշտական բալլադը, նրա երկրորդ «Repeat Offender» ալբոմից։ Ստեղծագործությունը զբաղեցրել է առաջին հորիզոնական Billboard Hot 100 և երկրորդ տեղ UK Singles Chart հիթ-շարքերում։ Երգը հաճախ վերագրվում է Բրայն Ադամսին, չնայած նա երբեք չի կատարել այն։

## Պատմություն
«Right Here Waiting» եղել է երկրորդ սինգլը «Repeat Offender» ալբոմում «Satisfied» սինգլից հետո։ Ռիչարդ Մարքսը գրել է այս երգը որպես սիրային հաղորդագրություն իր կնոջը՝ Սինթի Ռոդեսին, որը ֆիլմի նկարահանումների պատճառով գտնվում էր Հարավաֆրիկյան Հանրապետությունում։ Այս երգը դարձել է Ռիչարդ Մարքսի ամենահայտնի երգը։

## Հիթ-շարքերի հաջողություններ
«Right Here Waiting» սկսել է 44-րդ հորիզոնականից Billboard Hot 100 հիթ-շարքում 1989 թվականի հուլիսի 8-ին, բայց արդեն օգոստոսի 12-ին դարձել է առաջինը։ Երրորդ շաբաթում գտնվելով առաջին հորիզոնականում, օգոստոսի 21-ին, "Right Here Waiting" սինգլը ստացել է ոսկե սկավառակ։ Երգը գտնվել է առաջին հորիզոնականում երեք շաբաթ, որից հետո սեպտեմբերի 2-ին առաջին է դարձել Պոլա Աբդուլի «Cold Hearted» ստեղծագործությունը։ "Right Here Waiting" դարձել է Ռիչարդ Մարքսի առաջին երգը, որը գլխավորել է Hot Adult Contemporary Tracks Chart հիթ-շարքը։ 1989 թվականի հոկտեմբերի 16-ին ստացել է պլատինե սկավառակ։ "Right Here Waiting" սինգլը դարձել է Ռիչարդ Մարքսի ամենաշատ վաճառվող սինգլը։ Մեծ Բրիտանիայում թողարկվել է 1989 թվականի սեպտեմբերին և հասել է երկրորդ հորիզոնականին։

## Երաժշտական տեսահոլովակ
Երգի համար նկարահանվել են երեք երաժշտական տեսահոլովակնել, որոնցից երկուսը համարվում էին ավելի «գրավիչ», և արգելվել են մինչ, "Right Here Waiting" սինգլի թողարկումը։

Քննադատություններից հետո Մարքսի երաժշտական պրոդյուսերները մերժել են նրան ցանկացած ստեղծագործական ծրագրում և հրամայել են նրան, որպեսզի Մարքսը նկարի երեք րոպե տևողությամբ հոլովակ, որտեղ նա նվագում է դաշնամուր, և այդ հոլովակնել դարձել է "Right Here Waiting" սինգլի երաժշտական հոլովակը։

## Թողարկման ձևաչափ

; 7" սկավառակ
# "Right Here Waiting" — 4:23
# "Wait for the Sunrise" — 4:13
; 3" սկավառակ
# "Right Here Waiting" — 4:23
# "Wait for the Sunrise" — 4:13
# "Hold on to the Nights" — 4:48

; CD-սինգլ
# "Right Here Waiting"
# "Hold on to the Nights" (live)
# "That Was Lulu" (live)
# "Wild Life"
; Ձայներիզ
# "Right Here Waiting" — 4:23
# "Wait for the Sunrise" — 4:13
# "Right Here Waiting" — 4:23
# "Wait for the Sunrise" — 4:13

## Հիթ-շարքեր
#### Բարձր հորիզոնականներ

## Ծանոթագրություններ

Կատեգորիա:1989 երգեր
Կատեգորիա:1989 սինգլներ
Կատեգորիա:1999 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Նորդենդ

**Նորդենդ** (), ծովի մակարդակից 4609 մետր բարձրությամբ լեռնագագաթ, Մոնտե Ռոզա լեռնազանգվածում, Պենինյան Ալպերում, Շվեցարիայի և Իտալիայի սահմանին։

Նորդենդի գագաթը առաջին անգամ բարձրացել են 1861 թվականի օգոստոսի 26-ին, Է. Ն. Բակստոնը, Տ. Փ. Բակստոնը, Ջ. Ջ. Կոուելոմը, Բինդերոմը և Մ. Կ. Պայոտոմը։

## Ֆիզիկա - աշխարհագրական բնութագիր
Նորդենդ գագաթը գտնվում է Շվեյցարիայի և Վալե կանտոնի և Իտալիայի սահմանին` Պիեմոնտ շրջանում։ Նորդենդը Դյուֆուրից հետո Մոնտե Ռոզա լեռնազանգվածի երկրորդ բարձր գագաթն է Ալպերի 4000 մետրից բարձր գագաթների ցանկում։ Ալպիական բարձրությունների մեջ բացարձակ բարձրությամբ գտնվում է չորրորդ հորիզոնականում։ Դրանով հանդերձ` Դյունան և Գրենցգիպփել գագաթները նույնպես տեղակայված են Մոնտե Ռոզե լեռնազանգվածում, ավելի բարձր են Նորդենդից, բայց դրանք ընդգրկված են ընդլայնված ցուցակի մեջ, ոչ մեծ հարաբերական բարձրության պատճառով։ Նորդենդ գագաթը համարվում է իտալական Վերբանո Կուզո Օսսոլա պրովինցիայի ամենաբարձր կետը։

Նորդենդ գագաթը համարվում է Մոնտե Ռոզայ լեռնազանգվածի ամանեահարավային չորս հազարանոցը։ Այդ փաստը ընկած է գագաթի անվան հիմքում, որը անգլերեն բառացի նշանակում է( )։ Տեղակայված է լեռնազանգվածի հիմնական գագաթ Դուֆուրից 600 մետր հյուսիս, որից անջատված է Սելլա դ՛Արջենտո լեռնանցքով (), Դյունան գագաթով և Զիլբերզատել( ) լեռնանցքով։

## Վերելքների պատմություն
Առաջին վերելքը դեպի Նորդենդ լեռնագագաթը իրականացրել են 1861 թվականի օգոստոսի 26-ին, 5 հոգուց բաղկացած խումբը, լեռնագնացներ՝ Էդվարդ Ն., Փ. Բակստոն, Ջ. Ջ. Կոուելոմ և լեռնային էքսկուրսավարներ՝ Բինդերոմը և Մ. Կ. Պայոտոմ։ 

Արևելյան Մակունյագա պատը առաջին անգամ անցել է Ֆերդինանդ Իմսենգը, եղբայրներ Լուիջի և Աբրահամ Բորսկիների հետ, 1876 թվականի հուլիսին։ Այս երթուղով վերելքը տևեց 21 ժամ։ Երթուղին կրում է Վիա Բրոսկի անվանումը և ըստ UIAA դասակարգման ունի V կատեգորիա։

Կրեստա դի Սանտա լեռնանցքը առաջին անգամ նվաճվել է Վալտեր Ֆլենդերի, Հենրի Բուրգեների և Ֆերդինանդ Ֆյուհրերոմի կողմից 1899 թվականի սեպտեմբերի 5-ին։

Վերելքը դեպի Նորդենդ այդ լեռնանցքով առաջին անգամ իրականացրել է Ֆրանց Լոհմաթերը իր եղբոր Յոհանի և անգլիացի լեռնագնաց Վալենտին Ռայանի հետ 1906 թվականին։ Այդ երթուղին ունի IV-V կատեգորիա ըստ UIAA դասակարգման։

Վերելքը հյուսիսային պատով, տեխնիկապես ամենաբարդն է, այն առաջին անգամ իրականացրել են երեք լեհ լեռնագնացներ 1969 թվականի օգոստոսին։ Վերելքը հյուսիսային պատով ունի V+ կատեգորիա, ըստ UIAA դասակարգման։

մինի|ձախից|291x291փքս|Նորդեն լեռնագագաթի տեսքը արևմուտքից

## Վերելքների երթուղիներ
Նորդենդ բարձրանալու դասական երթուղին ունի 3-րդ կատեգորիա, UIAA դասակարգմամբ (PD ըստ IFAS դասակարգման)։ Երթուղին սկսում է Ցերմաթթ համայնքից և անցնում Մոնտե Ռոզան, Գորներ սառցադաշտը և Զիլբերզատել լեռնանցքը՝ գագաթի հյուսիսարևմտյան պատով։

Ի թիվս այլ հայտնի երթուղիների նշվում է վերելքը արևելյան պատով (Վիա Բրոսկի երթուղով), որը ավելի դժվար երթուղի է, ճանապարհի որոշ մասեր ունի 65° թեքություն։

## Ծանոթագրություններ

## Արտաքին հղումներ
* 
* 

Կատեգորիա:Ալպերի լեռներ
Կատեգորիա:Իտալիայի լեռներ
Կատեգորիա:Լեռներ այբբենական կարգով
Կատեգորիա:Շվեյցարիայի լեռներ
Բոսֆորի համալսարան

**Բոսֆորի համալսարան** (), բարձրագույն ուսումնական հաստատություն Ստամբուլի եվրոպական հատվածում՝ Բոսֆորի ափին։ Հիմնադրվել է 1863 թվականին Սայրուս Հեմլինի և Քրիստոֆեր Ռոբերթսի կողմից։ Համարվում է ամերիկյան առաջին բուհը, որը հիմնադրվել է Միացյալ Նահանգների սահմաններից դուրս։ Անդամակցում է համալսարանների եվրոպական և միջերկրածովյան ասոցիացիաներին։ Ներկայումս Բոսֆորի համալսարանը Թուրքիայի ամենաթանկ համալսարանն է։ Համալսարանը 1971 թվականին ստացել է պետական բուհի կարգավիճակ։ «Times Higher Education» ամսագիրը համալսարանը դասել է աշխարհի 200 լավագույն համալսարանների ցանկում։ Համալսարանի ակադեմիական լեզուն անգլերենն է։ Ներկայումս համալսարանում ուսանում է շուրջ 12000 ուսանող։

## Հայտնի շրջանավարտներ
* Ֆահրիյե Էվջեն — թուրք դերասանուհի
* Սաադեթ Աքսոյ — թուրք դերասանուհի
* Այլին Ասլըմ — թուրք երգչուհի, երգերի հեղինակ, դերասանուհի, «Գրինփիս» շարժման ակտիվիստ
* Ֆարուք Գյուլ — Փրինսթոնի համալսարանի տնտեսագիտության ֆակուլտետի պրոֆեսոր
* Մուրատ Գյուլսոյ — թուրք գրող
* Նուրի Բիլգե Ջեյլան — թուրք կինոռեժիսոր, կինոօպերատոր, լուսանկարիչ
* Ահմետ Յըլդըզ — Կալիֆոռնիայի համալսարանի ֆիզիկայի ֆակուլտետի պրոֆեսոր
* Մուհամմեդ Յըլդըզ — Մասաչուսեթսի տեխնոլոգիական ինստիտուտի պրոֆեսոր
* Գյուլեր Սաբանջի — «Sabanci Holding»-ի տնօրեն
* Հալուք Էրգին — Կալիֆոռնիայի համալսարանի տնտեսագիտության ֆակուլտետի պրոֆեսոր
* Արզուհան Յալչինդաղ — թուրք ձեռնարկատեր, «Դողան հոլդինգի» տնօրեն

## Ծանոթագրություններ

Կատեգորիա:Թուրքիայի համալսարաններ
Կատեգորիա:Բոսֆոր
Կատեգորիա:1863 հիմնադրումներ Օսմանյան կայսրությունում
Դենի Վիլնյով

** Դենի Վիլնյով **(, ), ֆրանկոկանադացի կինոռեժիսոր և սցենարիստ։

## Կենսագրություն
Ծնվել է  1967 թ. հոկտեմբերի 3-ին Թրուա-Ռիվիերում Նիքոլ Դեմերսի ու Ջին Վիլնյովի ընտանիքում։ Կինոռեժիսոր Մարտին Վիլնյովի ավագ եղբայրն է:Տարրական կրթություն է ստացել Սբ. Հովսեփի ճեմարանում, Թրուա Ռիվյերում։ Այնուհետև շարունակել է ուսումը քոլեջում։ Դրանից հետո ավարտել է Քուեբեկ համալսարանի կինեմատոգրաֆիայի բաժինը Մոնրեալում։ Ամուսնացած է Տանյա Լապոինտի հետ ու երեք երեխա ունի նախորդ ամուսնությունից։

## Կարիերա
Իր կարիերայի սկզբում Դենին հաղթել է «Ռադիո Կանադա» երիտասարդական կինոմրցույթը 1990—1991 թթ. բայց առաջին անգամ մեծ ուշադրության է արժանացել իր 2001 թվականին նկարահանված Maelström ֆիլմով, որը ցուցադրվել է աշխարհի տարբեր երկրների փառատոններում, շահել է 8 «Jutra Awards» և մրցանակ «լավագույն կանադական ֆիլմ» անվանակարգում Տորոնտոյի միջազգային կինոփառատոնում։ 
Վիլնյովի «Հրդեհներ» (2010) ֆիլմը արժանացավ քննադատական ընդունելության Վենետիկի և Տորոնտոյի փառատոններում տեղի ունեցած պրեմիերաներից հետո։ Հրդեհները հետագայում ընտրվեց Կանադան ներկայացնել 83-րդ Ակադեմիական մրցանակաբաշխությանը «լավագույն օտար լեզվով ֆիլմ» անվանակարգում և ի վերջո առաջադրվել էր մրցանակի։
Վիլնյովի հաջորդ «Գերուհիներ» ֆիլմում հանդես են եկել Հյու Ջեքմանը և Ջեյք Ջիլենհոլը։ Ֆիլմը ներկայացվեց միջազգային փառատոններում ու հաղթեց բազմաթիվ մրցանակներ, այդ թվում նոմինացվեց Ակադեմիական մրցանակաբաշխությանը որպես լավագույն ռեժիսուրա 2014 թվականին։ Ֆիլմն ընդգրկվեց «բոլոր ժամանակների թոփ 250 ֆիլմեր» ցուցակում։
Վիլնյովի հաջորդ աշխատանքը՝ «Թշնամի»(2013) ֆիլմն էր, որի համար արժանացավ լավագույն ռեժիսորի մրցանակի Կանադական 2-րդ մրցանակաբաշխությանը։ 
Վիլնյովը Երեք անգամ շահել է «Ջինի» բարձրակարգ ժողովրդական կինոմրցանակ լավագույն ռեժիսուրայի համար։ 2011 թվականի հունվարին Դենի Վիլնյովը ընդգրկվել էր 10 ամենախոստումնալի երիտասարդ ռեժիսորների ցուցակում Variety շաբաթաթերթի կարծիքով։ 2016 թվականին էկրան բարձրացավ Դենիի Ժամանում ֆիլմը։ Ֆիլմի սցենարի հիմքում ընկած է ամերիկացի գրող Թեդ Չանի «Քո կյանքի պատմությունը» պատմվածքը, հրապարակված 1998 թվականին։ Ֆիլմի պրեմիերան կայացել է Վենետիկյան 73-րդ փառատոնում, 2016 թ. սեպտեմբերի 1-ին։

### Ֆիլմագրություն

## Ծանոթագրություններ

Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Առաջին համաշխարհային պատերազմի հերոսների հուշարձան (Ազով)

**Առաջին համաշխարհային պատերազմի հերոսների հուշարձան** (), Ռուսական կայսերական բանակի՝ Առաջին համաշխարհային պատերազմին մասնակցած զինվորներին և սպաներին նվիրված կոթողներից մեկը ՌԴ Ռոստովի մարզի Ազով քաղաքում։ Տեղադրվել է 2014 թվականին։ Գտնվում է Պետրովսկի բուլվարում, քաղաքային կենտրոնական հիվանդանոցի շենքի մոտ։

## Պատմություն
Առաջին համաշխարհային պատերազմի (1914-1918) մարտերում Դոնի երկրամասից մասնակցել է մոտ 125 հազար կազակ, վաթսուն հեծելագունդ, երեսուներեք հեծելազորային մարտկոց, վեց պլաստունյան գումարտակ, հինգ պահեստային զորագունդ, երեք պահեստային մարտկոց և ավելի քան ութսուն առանձին հատուկ հարյուրյակ։ Դոնցիները մասնակցել են ռազմական գործողությունների մեծամասնությանը։

2014 թվականին Ռուսաստանում նշվել է Առաջին համաշխարհային պատերազմը սկսվելու 100-ամյակը։ Ռուսաստանը պատերազմին մասնակցել է Անտանտի կողմից, նրա բանակը ռազմական գործողությունները վարել է Արևելյան ճակատում։ Ռուսաստանի նախագահ Վլադիմիր Պուտինը 2012 թվականի հունիսի 27-ին, պատասխանելով սենատոր Անատոլի Լիսիցինի հարցին, բոլշևիկյան ղեկավարությանը մեղադրել է Ռուսաստանի՝ Առաջին համաշխարհային պատերազմը տանուլ տալու մեջ։ Նախագահը Ռուսաստանի պարտությունն անվանել է եզակի. *«Մեր երկիրը պարտվեց այս պատերազմում պարտված կողմին»:*

Պատերազմի սկսվելու 100-ամյակը երկրում արթնացրեց նրա հերոսների հիշատակը հուշարձանի տեսքով հավերժացնելու հասարակական հետաքրքրություն։

## Նկարագրություն
Ազով քաղաքում հուշարձան ստեղծելու աշխատանքը սկսվեց 2012 թվականին։ Հուշարձանը ձուլում էին 2014 թվականի փետրվարից։ Հուշարձանը պատկերում է կանգնած կազակի, որը ռուս զինվորների հերոսական արժանիքների խորհրդանիշն է, իսկ նրա հետևում Գեորգիևյան խաչն է։ Կազակի աջ ձեռքում սուր է, ձախում` դրա պատյանը։ Կազակի տխուր կեցվածքը համապատասխանում է Առաջին համաշխարհային պատերազմի արդյունքներին։ Հուշարձանը տեղադրվել է գրանիտե պատվանդանին։ Քանդակագործն է Ա. Մ. Դեմենտևը։

Կազակի քանդակի բարձրությունը երկու մետրից քիչ ավելի է, այն պատրաստված է բրոնզից։ Երեքմետրանոց Գեորգիևյան խաչը պատրաստված է բրոնզից և արույրից։ Պատվանդանի համար գրանիտը բերվել է Կարելիայից և Ուկրաինայից։ Հուշարձանը ստեղծվել է Ազովի բնակիչների միջոցներով։

## Բացում
Հուշարձանի բացումը տեղի է ունեցել 2014 թվականի հուլիսի 30-ին։ Օծումն անցկացրել է Սուրբ Երրորդության տաճարի վանահայր Սերգին։

## Այլ արձաններ
Բացի Ազովից, «մոռացված պատերազմի» հերոսների հուշարձաններ տեղադրվել են Ռոստովի մարզի Դոնի Ռոստով, Շախտի, Նովոչերկասկ, Բատայսկ և այլ բնակավայրերում։

## Ծանոթագրություններ

## Աղբյուրներ
* Завадская, А. За веру, царя и Отечество /А. Завадская //Азовская неделя. – 2014. – 7 августа. – С.5.
* В Азове открыли памятник героям Первой мировой войны
* Памятник казакам-героям Первой мировой войны открыт в Азове

Կատեգորիա:Ազովի հուշարձաններ
Կատեգորիա:Առաջին համաշխարհային պատերազմի հուշարձաններ
Կատեգորիա:Հուշարձաններ այբբենական կարգով
Պետրոս I-ի հուշարձան (Ազով)

**Պետրոս I-ի հուշարձան** (), կայսր Պետրոս I-ի հուշարձանը ՌԴ Ռոստովի մարզի Ազով քաղաքում։ Հուշարձանը տեղադրվել է 1996 թվականին Պետրովսկի բուլվարի սկզբնամասում։

## Պատմություն
Հուշարձանը տեղադրելու գաղափարն առաջացել է 1947 թվականին։ Այն ժամանակ Ազովի գլխավոր հատակագիծը մշակող ճարտարապետները մտադվել էին Պետրոս I-ի հուշարձանը տեղադրել քաղաքի Շուկայական հրապարակում (այժմ` III Ինտերնացիոնալի հրապարակ)։

Հուշարձանի բացումը տեղի է ունեցել 1996 թվականի հուլիսի 19-ին, Ռուսաստանի նավատորմի 300-ամյակի տոնակատարության ժամանակ։ Հուշարձանը տեղադրվել է Պետրովսկի բուլվարի սկզբնամասում` Մոսկովյան փողոցի առջև։

Հուշարձանի վրա աշխատել է ստեղծագործական խումբ` ՌԴ վաստակավոր նկարիչ, ակադեմիկոս Օլեգ Կոմովի ղեկավարությամբ։ Հեղինակային խմբի կազմում աշխատել են Կոմովի կինը` Նինա Իվանովնան, քաղաքի գլխավոր ճարտարապետ Վ. Ֆոմենկոն։ Օլեգ Կոմովը մահացել է 1995 թվականին, և Պետրոս I-ի արձանի մոդելը ստեղծելու աշխատանքը շարունակել է նրա աշակերտը` ՌԴ վաստակավոր նկարիչ Անդրեյ Կովալչուկը։

## Տվյալներ
Պետրոսի բրոնզե քանդակը ձուլվել է Միտիշչիի գեղարվեստական ձուլման գործարանում։ Հուշարձանի քանդակի բարձրությունը 3 մետր է։ Պատվանդանը պատրաստած է գրանիտի ամբողջական կտորից, որը Ազով է բերվել Ուկրաինայից։ Պատվանդանի բարձրությունը 2 մետր է։ Թուջե հրանոթը ձուլվել է ըստ գլխավոր ճարտարապետի էսքիզների` «Դոնպրեսմաշ» գործարանում։

Հուշարձանի նախագծի ընդհանուր արժեքը պատրաստման տարում կազմել է մոտ 700 մլն չդենոմինացված ռուբլի։ Հուշարձանը կառուցելու միջոցների մի մասը վճարել են քաղաքի գործարարները։

## Նկարագրություն
Օլեգ Կոմովը Պետրոս I կայսրին պատկերել է որպես ազգային հերոս-զորավարի։ Նա մեկ ձեռքով հենվում է հրասանդին, նրա հայացքն ուղղված է դեպի հեռուն։ Պետրոս ցարը պատկերված է երիտասարդ տարիներին, երբ նրա զորքերը երկու շաբաթ գնդակոծում էին Ազովը։ Ցարն այդ ժամանակ մոտ 22 տարեկան էր։ Նրա հայացքն ուղղված է ամրոցի կողմը։ Ցարը պատկերված է անփորձ, բայց նպատակասլաց։

## Գրականություն
* Колесник, В. История творит нас, мы творим историю: об истории создания памятника Петру I //В. Колесник //Азовская неделя. – 2001. – 2 августа. – С. 3.

## Աղբյուրներ
*  Об истории создания памятника Петру I
* Памятник Петру I .

Կատեգորիա:Հուշարձաններ այբբենական կարգով
Կատեգորիա:1996 հիմնադրումներ
Կատեգորիա:Ազովի հուշարձաններ
Դավիթ Թարգամաձե

**Դավիթ Թարգամաձե** (վրաց.՝ დავით თარგამაძე, ), վրացի պրոֆեսիոնալ ֆուտբոլիստ, կիսապաշտպան։

## Կարիերա
### Ակումբային
2008-2010 թվականներին հանդես է եկել գերմանական «Ֆրայբուրգ» ակումբի կազմում։ 2010-2011 թվականներին հանդես է եկել ուկրաինական «Ալեքսանդրիա» ակումբի կազմում։ 2012 թվականից մինչև հիմա հանդես է գալիս ուկրաինական «Դոնեցկի Շախտյորի» կազմում։ Այդ ընթացքում վարձավճարով հանդես է եկել «Իլիչյովեց» (2012-2014) և «Ալեքսանդրիա» (2015-2016) ակումբներում։

### Ազգային հավաքական
2011 թվականից հանդես է գալիս Վրաստանի ազգային հավաքականի կազմում։

## Ծանոթագրություններ

## Արտաքին հղումներ
* Պրոֆիլը legioner.kulichki.com-ում 
* 

Կատեգորիա:Բունդեսլիգայի ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Ֆրայբուրգի ֆուտբոլիստներ